17. ΒΑΣΙΛΙΚΟΝ ΔΙΑΤΑΓΜΑ υπ’ αριθ.645 της 13 Ιουλ./9 Αυγ.1966 (ΦΕΚ Α΄153) Περί προσθήκης της Ρευματολογίας εις τας συναφείς Ιατρικάς Ειδικότητας. Έχοντες υπ’ όψιν: 1)Τας διατάξεις της παρ.3 του άρθρ.29 του Ν.Δ.3895/1958, 2)την υπ’ αριθ.113/ 2.5.1966 γνωμοδότησιν του Συμβουλίου Ιατρικών Ειδικοτήτων, 3)την υπ’ αριθ.523/1966 γνωμοδότησιν του Συμβουλίου της Επικρατείας, προτάσει του Ημετέρου επί της Υγιεινής Υπουργού, απεφασίσαμεν και διατάσσομεν: Άρθρον μόνον.-1.Εις τας υπό του άρθρ.11 του Ν.Δ.3366/55 «περί ασκήσεως ιατρικού επαγγέλματος και ιατρικών ειδικοτήτων κλπ.» οριζομένας συναφείς ιατρικάς ειδικότητας προστίθεται και η συναφής προς την Παθολογίαν Ιατρική Ειδικότης Ρευματολογίας. (Αντί της σελ.535(β) Σελ.535(γ) Τεύχος 388-Σελ.135 575 Ιατρικές Ειδικότητες 34.Ζ.β.15-17 2.«Η ειδική άδεια χρησιμοποιήσεως του τίτλου της συναφούς Ιατρικής Ειδικότητος της Ρευματολογίας δύναται να χορηγήται εις Ιατρούς κεκτημένους την ειδικότητα της Παθολογίας και έχοντας μεταγενεστέραν ειδικήν μετεκπαίδευσιν επί διετίαν εις ειδικά Ρευματολογικά Κέντρα της ημεδαπής ή αλλοδαπής ή έχοντας διετή άσκησιν εις την Παθολογίαν και τετραετή τοιαύτην εις Ρευματολογικήν Κλινικήν ή  Ρευματολογικά Κέντρα ημεδαπής ή αλλοδαπής». Η παρ.2 αντικατεστάθη ως άνω δια του Β.Δ.361 της 7/21 Ιουν.1967 (ΦΕΚ Α΄104). 3.Κατά την πρώτην εφαρμογήν του παρόντος και επί τρίμηνον επιτρέπεται η χορήγησις του τίτλου της συναφούς Ιατρικής Ειδικότητος της Παθολογίας, εφ’ όσον έχουν ασχοληθή αποδεδειγμένως και ειδικώς εις την ρευματολογίαν τουλάχιστον επί τριετίαν. Εις τον αυτόν επί της Υγιεινής Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 